న్యూఢిల్లీ, ఏప్రిల్ 2(ఆంధ్రజ్యోతి): దేశ నిర్మాణంలో తెలుగువారి పాత్ర చాలా గొప్పదని రాజ్యసభ డిప్యుటీ చైర్మన్ పీజే కురియన్ అభినందించారు. ఢిల్లీ తెలుగు అకాడమీ ఆధ్వర్యంలో ఆదివారం జరిగిన ఉగాది ఉత్సవాల్లో ముఖ్య అతిథిగా పాల్గొన్నారు. కాంగ్రెస్ నేత, ఎంపీ తిక్కవరపు సుబ్బిరామిరెడ్డిని ‘సాంస్కృతిక సార్వభౌమ’ బిరుదుతో సత్కరించారు. తెలుగు గడ్డ ఎందరో ప్రముఖులను దేశానికి అందించిందంటూ. .మాజీ ప్రధాని పీవీ నరసింహారావుని కురియన్ గుర్తుచేసుకొన్నారు. తాను తెలుగు భాషాభిమానినని, తెలుగులో మాట్లాడడానికి ప్రయత్నం చేస్తున్నానని చెప్పారు. మహానటుడు ఎన్టీఆర్ అభిమానినని వెల్లడించారు. అన్ని రంగాల్లోనూ అగ్రగామిగా నిలిచిన సుబ్బిరామిరెడ్డి దేశానికే గర్వకారణమని కీర్తించారు. సినీనటుడు మోహన్ బాబు మాట్లాడుతూ.. రాజ్యసభ డిప్యుటీ చైర్మెన్గా కురియన్ గొప్ప పాత్ర పోషిస్తున్నారని అన్నారు. సుబ్బిరామిరెడ్డి సహాయంతోనే శ్రీ విద్యానికేతన్ విద్యా సంస్థలను స్థాపించానని చెప్పారు. ఢిల్లీ తెలుగు అకాడమీ సిఫారసు చేసే ఇద్దరు పిల్లలకు 5వ తరగతి నుంచి డిగ్రీ వరకు ఉచితంగా విద్యను అందిస్తామన్నారు. సుబ్బిరామిరెడ్డి మాట్లాడుతూ.. తాను సమాజం కోసం ఆలోచిస్తానని, అన్ని రంగాల్లోనూ రాణించినప్పుడే జీవితం పరిపూర్ణం అవుతుందని అన్నారు. కళాకారులు, ప్రముఖులను సత్కరించే తాను తొలిసారిగా పురస్కారాన్ని అందుకున్నానని సంతోషం వెలిబుచ్చారు. కార్యక్రమానికి కేంద్ర సమాచార కమిషనర్ మాడభూషి శ్రీధర్, హైకోర్టు మాజీ న్యాయమూర్తి జస్టిస్ పీఎస్ నారాయణ, పారిశ్రామికవేత్త రఘురామ రాజు, ఢిల్లీలోని తెలుగువారు హాజరయ్యారు.
newdhilly, epril 2(aandhrajyoti): desha nirmaanamlo teluguvaari paatra chala goppadani rajyasabha deputy chairman peeje kurian abhinandinchaaru. dhilli telugu akadami aadhvaryamlo aadivaaram jarigina ugaadi utsavaallo mukhya atithigaa paalgonnaaru. congress netha, empy tikkavarapu subbiramireddini ‘saamskrutika sarvabhauma’ birudutho satkarinchaaru. telugu gadda endaro pramukhulanu deshaniki andinchindantuu. .maji pradhaani pv narasimhaaraavuni kurian gurtuchesukonnaru. taanu telugu bhaashaabhimaaninani, telugulo matladadaniki prayatnam chestunnanani cheppaaru. mahanatudu ntr abhimaaninani velladinchaaru. anni rangaalloonuu agragaamigaa nilichina subbiramireddy deshanike garvakaaranamani keertinchaaru. sineenatudu mohan baabu maatlaadutuu.. rajyasabha deputy chairmenga kurian goppa paatra pooshistunnaarani annaru. subbiramireddy sahaayamtone shree vidyaniketan vidya samsthalanu sthaapinchaanani cheppaaru. dhilli telugu akadami sifaarasu chese iddaru pillalaku 5va taragati nunchi digri varaku uchitamgaa vidyanu andistaamannaaru. subbiramireddy maatlaadutuu.. taanu samajam kosam aalochistaanani, anni rangaalloonuu raninchinappude jeevitam paripuurnam avutundani annaru. kalaakaarulu, pramukhulanu satkarinche taanu tolisaarigaa puraskaaraanni andukunnaanani santosham velibuchaaru. kaaryakramaaniki kendra samachara commisioner madabhushi shreedhar, hycortu maji nyaayamuurti justis ps narayana, paarisraamikavetta raghurama raju, dhilleelooni teluguvaaru haajarayyaaru.